প্রায় আধঘন্টা বাদে জয়দীপ ফেরার পথ ধরল; সমরেশও আবার পিছু নিল। জয়দীপ বড়রাস্তায় এসে একটা ট্যাক্সিতে উঠল। রাস্তার পাশে আর একটা হলুদ ট্যাক্সি দাঁড়িয়ে আছে। চট করে দরজাটা খুলে উঠে পড়ল সমরেশ। ট্যাক্সি ড্রাইভার বাইরে দাঁড়িয়ে ছিল। সে চেঁচিয়ে উঠল, "আরে, এ ট্যাক্সি নেহি যায়গা!" সমরেশ দ্রুত ওর পকেট থেকে আইডেন্টিটি কার্ডটা বের করে দেখাতেই ড্রাইভার সঙ্গে সঙ্গে বসে পড়ল নিজের সিটে—"কাঁহা যায়েঙ্গে?"